Ամեն մեկը մի հետաքրքիր ու ինքնատիպ կերպար է՝ իր դաստիարակությամբ, կրթությամբ, գիտելիքներով, մարդկային կերտվածքի նկարագրով: Եվ, որ ոչ պակաս կարևոր է. նրանցից յուրաքանչյուրն իր հետքն է թողել՝ իր կոնկրետ գործերով, բարի ու մարդասիրական նպատակներով: Հանրայինի ու դրան ծառայելու գիտակցումը շատ բարձր է եղել: Եվ, եթե ընկալել են գոյություն ունեցող խնդրի այդ որակը, երբեք չեն հապաղել՝ բարձրացված խնդրին հետևել է լուծումը: Հենց նրանց այս և նման հատկանիշներն էլ ոչ միայն նկատվել են իրենց ժամանակակիցների կողմից, այլև՝ գնահատվել: